text:
MAO:45/18 - Markkinaoikeus
Etusivu » Ratkaisut » Hankinta-asiat » MAO:45/18
MAO:45/18
Joensuun kaupunki - katu- ja puistoalueiden viimeistelytyöt
julkinen hankinta - hankintalaki 2017 - hankintamenettelyn keskeyttäminen - ryhmittymä - tarjoajan soveltuvuus
Diaarinumero: 2017/315 ja 2017/357
Joensuun kaupungin Pohjois-Karjalan hankintatoimi (jäljempänä myös hankintayksikkö) on ilmoittanut 8.3.2017 julkaistulla kansallisella hankintailmoituksella avoimella menettelyllä toteutettavasta Joensuun kaupungin teknisen keskuksen vuonna 2017 rakentamiseen liittyvistä katu- ja puistoalueiden viimeistelytöitä eli laatoitus- ja reunakivitöitä koskevasta rakennusurakasta.
Pohjois-Karjalan hankintatoimen hankintapäällikkö on 5.4.2017 tekemällään hankintapäätöksellä muun ohella sulkenut Ykkös Infra Oy:n ja Rakennus Arre Oy:n ryhmittymänä tekemän tarjouksen tarjouskilpailusta ja valinnut Savonpirkka Ky:n tarjouksen.
Pohjois-Karjalan hankintatoimen hankintapäällikkö on 10.4.2017 tekemällään hankintaoikaisupäätöksellä keskeyttänyt hankintamenettelyn ja päättänyt uuden tarjouskilpailun järjestämisestä.
Pohjois-Karjalan hankintatoimi on ilmoittanut uudella 12.4.2017 julkaistulla kansallisella hankintailmoituksella avoimella menettelyllä toteutettavasta edellä mainittua vastaavan rakennusurakan kilpailuttamisesta.
Pohjois-Karjalan hankintatoimen hankintapäällikkö on 27.4.2017 tekemällään hankintapäätöksellä sulkenut Ykkös Infra Oy:n, Rakennus Arre Oy:n ja Situra Oy:n ryhmittymänä tekemän tarjouksen tarjouskilpailusta ja valinnut Joensuun Ympäristötuotanto Oy:n tarjouksen.
Hankintasopimus on allekirjoitettu 18.5.2017 ja hankintapäätös on pantu täytäntöön.
Asia diaarinumero 2017/315
Ykkös Infra Oy ja Rakennus Arre Oy ovat vaatineet, että markkinaoikeus määrää hankintayksikön maksamaan niille hyvitysmaksuna 48.051,80 euroa. Lisäksi valittajat ovat vaatineet, että markkinaoikeus velvoittaa hankintayksikön korvaamaan niiden oikeudenkäyntikulut 1.580 eurolla.
Valittajat ovat lisäksi vaatineet, että markkinaoikeus kieltää hankintayksikköä soveltamasta 12.4.2017 julkaistulla hankintailmoituksella aloitetussa uudessa hankintamenettelyssä hankinta-asiakirjoissa ilmoitettua soveltuvuusvaatimusta sekä tarjousten jättämisen määräaikaa.
Hankintayksikkö on hylännyt virheellisellä hankintapäätöksellään valittajien ryhmittymänä tekemän tarjouksen, joka on ollut halvin ja olisi tullut valita tarjouskilpailun voittajaksi.
Hankintayksikkö ei ole pyytänyt valittajilta lisäselvitystä. Valittajat olisivat voineet esittää soveltuvuutensa myös tarjouspyynnön soveltuvuusvaatimusten vaihtoehdon 2 mukaisilla selvityksillä tai muulla tavoin perustella hankintayksikölle syyt pääurakoinnin osaamisen oleellisuudelle ottaen huomioon hankkeen laatu ja sisältö.
Hankintayksikkö on tulkinnut virheellisesti yksittäisiä ryhmittymän jäseniä soveltuvuusehtojen osalta. Hankintapäätös on perustunut siihen, että Ykkös Infra Oy:n osalta ei ole osoitettu soveltuvuutta. Kun tarjoajana on ollut ryhmittymä, taloudelliset ja tekniset voimavarat ovat olleet yhteiset.
Valittajien hankintayksikölle 6.4.2017 esittämän hyvitystä koskevan vaatimuksen jälkeen hankintayksikkö keskeytti hankinnan 10.4.2017. Hankintayksikkö on perustellut virheellistä keskeytyspäätöstään sillä, että RALA-pätevyys -luokkia ei olisi ilmoitettu riittävän selkeästi tarjouspyynnössä. Hankintamenettelyssä ei ole todellisuudessa ollut muuta virhettä kuin se, että valittajien ryhmittymänä tekemä tarjous on hylätty perusteettomasti.
Hankinnan toteuttamiseen olisi soveltunut edellä mainittua Rakentamisen Laatu RALA ry:n toimialaa paremmin pääurakoinnin pätevyys- ja sertifikaattivaatimukset. Valittajat ovat esittäneet vaatimuksen täyttämisestä K2 ja R3 sillanrakentamisen pääurakoinnin RALA-todistuksen, sekä lisäksi Rakentamisen Laatu RALA ry:n toimialojen 5.3. ja 5.1. pätevyydet. Kivityöt ovat yksi osa-alue katualueella tapahtuvassa sillanrakentamisen pääurakoinnissa. Kyseessä on ollut pääurakka, eikä asennusurakka.
Valittajien ryhmittymänä esittämä pätevyys olisi ollut parempi kuin tarjouspyynnössä vaadittu soveltuvuus ja myös parempi kuin muilla tarjoajilla.
Joensuun kaupunki on vaatinut, että markkinaoikeus hylkää valituksen ja velvoittaa Ykkös Infra Oy:n korvaamaan sen arvonlisäverottomat oikeudenkäyntikulut 1.240 eurolla viivästyskorkoineen.
Valituksenalaista hankintapäätöstä ei ole laitettu täytäntöön, sillä hankinta on keskeytetty. Valittajilla ei ole oikeutta hyvitysmaksuun. Valittajilla ei ole oikeussuojan tarvetta, koska valituksenalainen 5.4.2017 tehty hankintapäätös on kumottu 10.4.2017 tehdyllä hankintaoikaisupäätöksellä.
Alkuperäisessä 5.4.2017 tehdyssä hankintapäätöksessä Ykkös Infra Oy:n ja Rakennus Arre Oy:n ryhmittymänä tekemä tarjous on hylätty tarjouspyyntöä vastaamattomana. Ryhmittymä voi hyödyntää molempien taloudellisia voimavaroja, mutta ryhmittymän molempien osapuolten tulee täyttää pätevyysvaatimukset. Ryhmittymä ei voi toimia siten, että vain toinen osapuoli täyttää urakkaan vaadittavan pätevyyden. Mikäli tarjouksessa olisi jaoteltu ryhmittymän vastuut, niin tällöin ryhmittymän osapuolet olisivat voineet täyttää pätevyyden oman vastuualueen osalta.
Tarjous on ollut puutteellinen, koska Ykkös Infra Oy:n osalta tarjouksesta ovat puuttuneet vaaditut liitteet laadunvarmistuksesta, ympäristöasioiden ja työturvallisuuden hallinnasta sekä tarjoajan tietoja urakassa käytettävästä henkilökunnasta ja kalustosta. Yhteenliittymän toisen osapuolen Rakennus Arre Oy:n pätevyysalat eli RALA ry:n toimialat 5.1 ja 5.3 eivät ole soveltuneet tarjouspyynnössä kuvatun hankinnan toteuttamiseen. Referenssien mukaan osaaminen ja resurssit ovat suuntautuneet toisaalle ja kyseessä olevassa hankinnassa vaaditun erikoisalan osaaminen on puuttunut.
Hankintayksikön ei tarvitse yksilöidä tarjouspyynnössä RALA-pätevyyden osalta pätevyyttä tarkoittavaa numeroa, vaan alan toimijoiden tulee tietää hankittavasta urakasta, mikä RALA-pätevyys voidaan katsoa riittäväksi. Laatoitus- ja reunakivityöt kuuluvat RALA-pätevyysryhmään 6 "Päällystys-, kalliorakennus- ja murskaustyö sekä materiaalin jalostus", ja tarkemmin alaryhmään 6.5 "Betoniverhous- ja kiveystyöt".
Pelkästään se, ettei Rakennus Arre Oy:llä ole ollut vaadittua pätevyyttä, on riittänyt tarjoajan sulkemiseen tarjouskilpailusta. Hankintayksiköllä ei myöskään ole ollut velvollisuutta antaa ehdokkaille ja tarjoajille mahdollisuutta täsmentää tai täydentää tarjouksia.
Hankintayksikkö on kuitenkin arvioinut, että valittaja on kokenut tarjouspyynnön tulkinnanvaraiseksi. Hankintayksikkö on päätynyt tekemään hankintayksikköaloitteisen hankintaoikaisupäätöksen. Tarjouspyynnössä ei ole tarpeeksi selvästi ilmoitettu urakassa vaadittavaa RALA-pätevyysluokkaa, vaan soveltuva RALA-pätevyys on jäänyt ainakin valittajalle tulkinnanvaraiseksi. Lisäksi RALA-pätevyystodistuksen saadakseen tarjoajan on tullut ilmoittaa vähintään kolme referenssiä kyseiseltä toimialalta. Jos tarjoajalla ei ole ollut esittää RALA-todistusta, tarjoaja on voinut esittää kelpoisuutensa muilla asiakirjoilla, mutta tällöin tarjoajan ei ole tarvinnut ilmoittaa referenssejä. Näin ollen hankintayksikkö ei ole osannut ottaa huomioon kaikkia olennaisia hankintaan vaikuttavia tekijöitä, vaan tarjoajat ovat olleet eriarvoisessa asemassa soveltuvuutensa osoittamisessa. Tarjouspyynnössä on myös jäänyt tulkinnanvaraiseksi, mitä asiakirjoja ryhmittymän on tullut toimittaa ryhmittymän osapuolista soveltuvuutensa osoittamiseksi. Näistä syistä hankinta on keskeytetty, ja on aloitettu uusi tarjouskilpailu.
Asia diaarinumero 2017/357
Ykkös Infra Oy ja Rakennus Arre Oy ovat vaatineet, että markkinaoikeus määrää hankintayksikön maksamaan niille hyvitysmaksuna 49.362,40 euroa. Lisäksi valittajat ovat vaatineet, että markkinaoikeus velvoittaa hankintayksikön korvaamaan niiden arvonlisäverottomat oikeudenkäyntikulut 1.600 eurolla.
Hankintayksikön menettely on ollut virheellistä. Virheettömässä menettelyssä valittajan ryhmittymä olisi tullut valita halvimman tarjouksen perusteella.
Jokaisen ryhmittymän jäsenen ei ole tullut täyttää soveltuvuusvaatimuksia, koska ryhmittymää on tullut tulkita yhtenä kokonaisuutena.
Tarjouksessa Situra Oy, Rakennus Arre Oy ja Ykkös Infra Oy ovat olleet yksi yksikkö. Tämä yksikkö on täyttänyt kaikki asetetut vaatimukset. Mikäli ryhmittymä olisi täydentänyt itseään alihankkijoilla, silloin olisi ollut kyse toisesta yksiköstä. Situra Oy on ollut jäsen ryhmittymässä, joka on täyttänyt kaikki vaatimukset. Situra Oy:n rooli ryhmittymässä on ollut täydentää kelpoisuusvaatimukset referenssien osalta, henkilöiden ollessa samat.
Hankintayksikkö olisi ollut oikeutettu vaatimaan Situra Oy:n korvaamista, mutta siihenkään ei olisi ollut perusteita. Koko ryhmittymän hylkäämiseen hankintayksiköllä ei ole ollut perusteita. Ennen virheellisen hankintapäätöksen tekemistä hankintayksikkö ei ole pyytänyt valittajilta lisäselvityksiä eikä lisätietoja.
Valittajat ovat lisäksi esittäneet asian 2017/315 valituksensa yhteydessä, joka on tullut vireille 18.4.2017, että hankintayksikkö on menetellyt hankintasäännösten vastaisesti ja tarjoajia kohtaa syrjivästi asettaessaan 12.4.2017 julkaistulla hankintailmoituksella aloitetussa hankintamenettelyssä soveltuvuusvaatimukseksi RALA-pätevyyden 6.5 "Betoniverhous- ja kiveystyöt". Hankintayksikkö on pyrkinyt näin suosimaan edellisen tarjouskilpailun voittanutta tarjoajaa ja syrjimään muita tarjoajia. Lisäksi 12.4.2017 julkaistussa hankintailmoituksessa asetettu 14 päivän tarjousaika on ollut hankintasäännösten vastainen.
Tarjouspyynnön mukaan tarjouskilpailusta on voitu sulkea pois ehdokas tai tarjoaja, jota koskee hankintasäännösten mukainen poissulkemisperuste. Hankintasäännösten mukaan hankintayksikkö voi sulkea tarjouskilpailun ulkopuolelle ehdokkaan tai tarjoajan, joka on konkurssissa tai purettavana tai keskeyttänyt liiketoimintansa. Valittajan ryhmittymän yhden jäsenen, Situra Oy:n, toiminta on lakannut, eikä kyseisen jäsenen osalta ole ilmoitettu tarjouspyynnön mukaisesti yhteiskunnallisia ja tilaajavastuulain edellyttämiä velvoitteita.
Tarjouspyynnössä on selvästi mainittu, että mikäli tarjouksen jättää konsortiona eli ryhmittymänä, niin tarjouspyynnössä esitetyt yhteiskunnalliset ja tilaajavastuulain edellyttämät velvoitteet koskevat kaikkia ryhmittymän jäseniä, jolloin pyydetyt yhteiskunnalliset ja tilaajavastuulain edellyttämät velvoitteet on ilmoitettava jokaisen ryhmittymän jäsenen osalta erikseen. Näin ei ole tehty Situra Oy:n osalta.
Hankintayksiköllä on harkintavaltaa sen osalta, pyytääkö se ehdokkaita tai tarjoajia täsmentämään tai täydentämään asiakirjoja. Hankintayksiköllä ei ole ollut hankintasäännösten perusteella velvollisuutta vaatia tarjoajaa korvaamaan ryhmittymän osapuolta eli Situra Oy:tä.
Tarjouspyynnössä on myös mainittu, että tarjouksesta tulee ilmetä urakkaosuuksien vastuunjako ryhmittymän osapuolten kesken. Valittajien tarjouksesta ei ole käynyt ilmi, kuinka ryhmittymän osapuolet jakavat urakkaosuudet. Tarjouksessa on ollut maininta, että tehtävien jako tarkentuu hankintapäätöksen tekemisen jälkeen.
Tarjouspyynnön mukaisesti ryhmittymän jäsenten referenssit ja pätevyydet eivät ole olleet yhteisiä, vaan referenssien ja pätevyyksien on tullut kohdistua osapuolen vastuulla olevaan tehtävään. Lisäksi tarjouspyynnössä on mainittu, että muiden jäsenten pätevyyden ja kokemukseen liittyviä voimavaroja on voinut käyttää hyväksi vain, jos kyseiset muut jäsenet suorittavat hankinnan kohteena olevan urakan tai osan siitä. Hankintasäännösten mukaan hankintayksikkö voi asettaa vaatimuksia, joilla varmistetaan, että tarjoajilla on tarvittava ja riittävä kokemus, ja tämä voidaan vaatia osoittamaan aiemmin toteutuneilla sopimuksilla. Valittajien tarjouksessa ilmoitetut referenssit ovat kuuluneet ryhmittymän jäsenelle, jonka toiminta on lakannut, eikä kyseinen jäsen suorita hankinnan kohteena olevaa urakkaa tai osaa siitä. Tällöin kyseisen jäsenen voimavaroja ei ole voinut tarjouspyynnön mukaisesti käyttää, eikä ryhmittymä ole täyttänyt tarjouspyynnössä asetettuja vaatimuksia referenssien osalta. Lisäksi valittajan hankintayksikölle lähettämässä oikaisuvaatimuksessa on mainittu, että ryhmittymän jäsen Situra Oy ei osallistu kyseiseen urakkaan fyysisesti. Situra Oy:n referenssejä ei ole voitu tässä tapauksessa hyödyntää.
Valittajat ovat muun ohella esittäneet, että ryhmittymä on yksi taho, ja hankintayksikön vaatimukset taikka poissulkemisperusteet eivät voi kohdistua yksittäiseen ryhmittymän jäseneen. Ryhmittymää tarjoajana ei voi sulkea pois edes silloin, jos ryhmittymän yhtä jäsentä koskee hankintasäännösten mukainen pakollinen poissulkemisperuste. Hankintayksikkö olisi voinut vaatia korvaamaan Situra Oy:n, jos siihen olisi ollut hankintasäännösten mukaisia perusteita. Hankintayksikön tarkoitus on ollut syrjiä valittajia.
Diaarinumero 2017/315
Hankintayksikön 8.3.2017 julkaistulla hankintailmoituksella aloitetun hankinnan kohteena on ollut katu- ja puistoalueiden viimeistelytöitä eli laatoitus- ja reunakivitöitä koskeva rakennusurakka Joensuun kaupungin alueella neljässä eri kohteessa. Hankintayksikkö on 5.4.2017 tekemällään hankintapäätöksellä sulkenut Ykkös Infra Oy:n ja Rakennus Arre Oy:n ryhmittymänä tekemän tarjouksen tarjouskilpailusta ja valinnut Savonpirkka Ky:n tarjouksen. Valittajat ovat tehneet edellä mainitusta hankintapäätöksestä hankintaoikaisuvaatimuksen 6.4.2017.
Hankintaoikaisuvaatimuksen vireille tulon jälkeen hankintayksikkö on 10.4.2017 tekemällään hankintaoikaisupäätöksellä keskeyttänyt hankintamenettelyn ja päättänyt järjestää hankinnasta uuden tarjouskilpailun. Hankintayksikkö on 12.4.2017 julkaissut uuden hankintailmoituksen ja tarjouspyynnön samasta hankinnasta. Valittajat ovat 18.4.2017 toimittaneet valituksen markkinaoikeuteen.
Julkisista hankinnoista ja käyttöoikeussopimuksista annetun lain (jäljempänä hankintalaki) 132 §:n 1 momentin mukaan hankintayksikkö voi itse poistaa virheellisen päätöksensä tai peruuttaa muun hankintamenettelyssä tehdyn ratkaisun, jolla on oikeudellisia vaikutuksia ehdokkaiden tai tarjoajien asemaan, ja ratkaista asian uudelleen (hankintaoikaisu), jos päätös tai muu hankintamenettelyssä tehty ratkaisu perustuu lain soveltamisessa tapahtuneeseen virheeseen tai jos asiaan on tullut sellaista uutta tietoa, joka voi vaikuttaa päätökseen, ratkaisuun tai hankintasopimuksen tekemisen edellytyksiin.
Hankintalain 125 §:n 1 momentin mukaan hankintamenettely voidaan keskeyttää vain todellisesta ja perustellusta syystä. Säännöksen esitöiden mukaan (HE 108/2016 vp s. 223) mukaan pykälä säilyy muuttumattomana aiemmin voimassa olleen julkisista hankinnoista annetun lain (348/2007) 73 a §:ään nähden. Kyseisen aiemman säännöksen esitöiden mukaan (HE 182/2010 vp s. 22) mukaan keskeyttämisen syyn arvioinnissa hankintayksikön tulee kiinnittää huomiota siihen, perustuuko hankintamenettelyn keskeyttäminen todellisiin syihin ja siihen, vaikuttaako ratkaisu syrjivästi ehdokkaisiin tai tarjoajiin.
Hankintayksikön 10.4.2017 tekemän hankintaoikaisupäätöksen, jolla hankintamenettely on keskeytetty, mukaan hankintapäätöksen tekemisen jälkeen on käynyt ilmi, että tarjouspyynnön sisältö on koettu tulkinnanvaraiseksi ja hankintayksikkö ei ole osannut ottaa huomioon kaikkia olennaisia hankintaan vaikuttavia tekijöitä. Hankintaoikaisupäätöksen mukaan tarjouspyynnössä ei ole ilmoitettu tarpeeksi selvästi vaadittua RALA-pätevyysluokkaa vaan soveltuva RALA-pätevyys on jäänyt tarjoajille tulkinnanvaraiseksi. Lisäksi RALA-pätevyystodistuksen saadakseen tarjoajan on tullut ilmoittaa vähintään kolme referenssiä kyseiseltä toimialalta, mutta mikäli tarjoajalla ei ole ollut esittää RALA-todistusta, tarjoaja on voinut esittää kelpoisuutensa muilla asiakirjoilla, mutta tällöin tarjoajan ei ole tarvinnut ilmoittaa referenssejä. Näin ollen tarjoajat ovat olleet eriarvoisessa asemassa soveltuvuutensa osoittamisessa. Lisäksi hankintaoikaisupäätöksen mukaan tarjouspyynnössä on jäänyt tulkinnanvaraiseksi, mitä asiakirjoja ryhmittymän on tullut toimittaa ryhmittymän jäsenistä osoittaakseen soveltuvuutensa. Edellä mainituista syistä johtuen hankintamenettely on keskeytetty ja päätetty aloittaa uusi tarjouskilpailu.
Markkinaoikeus katsoo, että hankintamenettelyn keskeyttäminen on perustunut todellisiin ja perusteltuihin syihin. Asiassa esitetyn selvityksen perusteella ei ole myöskään todettavissa, että hankintayksikkö olisi hankintamenettelyn keskeyttäessään menetellyt tarjoajia kohtaan syrjivästi tai muutoin epätasapuolisesti. Näin ollen hankintayksikkö ei ole hankintamenettelyn keskeyttäessään menetellyt julkisista hankinnoista annettujen oikeusohjeiden vastaisesti.
Markkinaoikeus toteaa, että hankintapäätös on tehty 5.4.2017 ja hankintamenettely on keskeytetty 10.4.2017 tehdyllä päätöksellä. Hankintayksikkö on siten korjannut hankintapäätöstään hankintamenettelyn keskeyttämistä koskevalla päätöksellä hankintalain 133 §:n 2 momentin mukaisessa hankintaoikaisun 90 päivän määräajassa siitä, kun hankintapäätös on tehty. Hankinnan kohteena olevaa katu- ja puistoalueiden viimeistelytöitä eli laatoitus- ja reunakivitöitä koskevaa rakennusurakkaa ei voida enää toteuttaa 8.3.2017 julkaistulla hankintailmoituksella aloitetussa hankintamenettelyssä eikä siitä 5.4.2017 tehdyn hankintapäätöksen perusteella. Koska valittajalla ei ole enää oikeussuojan tarvetta eikä tarvetta saada markkinaoikeuden perusteltua päätöstä muutoksenhaun kohteena olevan hankintaoikaisuna jo kumotun hankintapäätöksen osalta, on valitus poistettava käsittelystä antamatta ratkaisua pääasiassa.
Diaarinumero 2017/357
Valittajien esittämien, 12.4.2017 julkaistulla uudella hankintailmoituksella aloitettuun hankintamenettelyyn kohdistuvien väitteiden johdosta asiassa on kysymys siitä, onko hankintayksikkö voinut sulkea valittajien yhdessä Situra Oy:n kanssa muodostaman ryhmittymän tarjouskilpailusta sillä perusteella, että Situra Oy:n toiminta on lakannut, ja myös sillä perusteella, että valittajien tarjouksesta ei ole käynyt ilmi, kuinka ryhmittymän jäsenet jakavat urakkaosuudet. Lisäksi asiassa on kysymys myös siitä, onko tarjouspyyntö ollut syrjivä tarjoajille asetettujen soveltuvuusvaatimusten osalta.
Ottaen huomioon hankinnan kokonaisarvo, kysymyksessä on rakennusurakka, jonka kilpailutukseen sovelletaan hankintalain 11 luvun kansallisia hankintoja koskevia säännöksiä.
Hankintalain 2 §:n 1 momentin mukaan lain tavoitteena on tehostaa julkisten varojen käyttöä, edistää laadukkaiden, innovatiivisten ja kestävien hankintojen tekemistä sekä turvata yritysten ja muiden yhteisöjen tasapuoliset mahdollisuudet tarjota tavaroita, palveluja ja rakennusurakoita julkisten hankintojen tarjouskilpailuissa.
Hankintalain 105 §:n mukaan hankintayksikkö voi asettaa vaatimuksia tarjoajan soveltuvuudelle. Soveltuvuutta koskevien vaatimusten tulee olla oikeassa suhteessa hankinnan kohteeseen. Hankintayksikön tulee ilmoittaa käyttämänsä vaatimukset hankintailmoituksessa tai tarjouspyynnössä. Hankintayksikön on suljettava tarjouskilpailusta ehdokas tai tarjoaja, joka ei vastaa asetettuja soveltuvuusvaatimuksia. Hankintayksikkö voi vaatia, että tarjoajat antavat tarjouksensa osana vakuutuksen, että ne täyttävät hankintayksikön asettamat soveltuvuutta koskevat vaatimukset. Vakuutuksessa annettujen tietojen paikkansapitävyys tulee tarkastaa tarjouskilpailun voittajan osalta ennen hankintasopimuksen allekirjoittamista. Pykälän 2 momentin mukaan ehdokkaiden ja tarjoajien sulkemisessa tarjouskilpailun ulkopuolelle ja soveltuvuutta koskevien vaatimusten asettamisessa voidaan noudattaa, mitä 80—86 §:ssä säädetään.
Hankintalain 105 §:ää koskevissa esitöissä (HE 108/2016 vp s. 213) on todettu muun ohella, että soveltuvuutta koskevat vaatimukset voivat liittyä toimittajien taloudelliseen ja rahoitukselliseen asemaan sekä ammatilliseen ja tekniseen pätevyyteen tai muihin perusteisiin. Soveltuvuutta koskevilla ehdoilla pyritään ennakollisesti varmistumaan siitä, että tarjoaja kykenee suoriutumaan hankinnan kohteen toteuttamisesta. Jos ehdot asetetaan liian tiukaksi, voi se johtaa tasapuolisen ja syrjimättömän hankintamenettelyn vaarantumiseen.
Hankintalain 81 §:n 1 momentin 1 kohdan mukaan hankintayksikkö voi päätöksellään sulkea tarjouskilpailun ulkopuolelle ehdokkaan tai tarjoajan, joka on konkurssissa tai purettavana tai keskeyttänyt liiketoimintansa taikka jonka velkoja on vahvistetulla akordilla, saneerausohjelmalla tai muussa vastaavassa lainsäädäntöön perustuvassa menettelyssä järjestelty.
Tarjouspyynnössä asetetut soveltuvuusvaatimukset
Tarjouspyynnön kohdassa "Soveltuvuusvaatimukset" on todettu seuraavaa:
"Kelpoisuuden osoittamiseksi vaaditut asiakirjat ovat joko vaihtoehdon 1. tai 2. mukaiset.
Luotettavana selvityksenä hyväksytään Rakentamisen Laatu RALA ry:n pätevyysrekisteristä tulostettu ajantasainen yritysraportti. Päteväksi hankinnan kohdetta vastaavaksi Rakentamisen Laatu RALA ry:n toimialaksi katsotaan Betoniverhous- ja kiveystyöt (6.5.)
Jos urakoitsijalla ei ole em. pätevyystodistusta, tulee urakoitsijan esittää kelpoisuutensa osoittamiseksi alla luetellut asiakirjat.
Tilaajavastuulain mukaisten liitteiden selvittämiseksi hyväksytään viranomaiselta saadun selvityksen ohella myös soveltuvin osin tilaajavastuu.fi -raportti tai muu vastaava yleisesti luotettavaksi katsottu selvitys.
Mikäli urakoitsija jättää tarjouksen käyttämällä vaihtoehtoa 2, niin tällöin urakoitsijan tulee esittää vähintään kolme (3) referenssikohdetta viimeisen viiden (5) vuoden ajalta betoniverhous- ja kiveystöiden osalta. Ilmoitetun referenssikohteen valmiusasteen tulee olla yli 80 prosenttia. Referenssien osalta tulee ilmoittaa seuraavat tiedot:
-	nimi ja sijaintipaikkakunta
-	tilaajan yhteystiedot
-	työn valmistumisajankohta (kuukausi ja vuosi) ja kesto
-	sopimussumma
-	sopimusmuoto ja maksuperuste
-	alihankinta-aste ja alihankkijoiden määrä
-	työn sisällön kuvaus"
Edellä mainittu tarjoajan kelpoisuuden eli soveltuvuuden osoittaminen on koskenut muun ohella selvityksiä siitä, että yritys on merkitty ennakkoperintärekisteriin, työnantajarekisteriin ja arvonlisäverovelvollisten rekisteriin, todistusta verojen maksamisesta, todistusta eläkevakuutusten ottamisesta ja eläkevakuutusmaksujen suorittamisesta, selvitystä työhön sovellettavasta työehtosopimuksesta tai keskeisistä työehdoista, selvitystä tapaturmavakuutuksen voimassaolosta ja selvitystä työterveyshuollon järjestämisestä.
Tarjouspyynnössä on soveltuvuusvaatimusten osalta ilmoitettu yhteenliittymänä eli ryhmittymänä tarjoamisesta seuraavaa:
"Urakoitsijat saavat tehdä tarjouksia yhteenliittymänä (konsortiona), jolloin yhteenliittymän osapuolet ovat yhteisvastuussa jättämästään tarjouksesta. Tarjouksessa on nimettävä tarjoajakonsortion päävastuullinen osapuoli sekä ilmoitettava muut osapuolet. Tarjouksesta tulee ilmetä urakkaosuuksien vastuujako konsortion osapuolten kesken.
Konsortio voi käyttää hankinnan toteuttamiseen muiden osapuolten voimavaroja. Voimavaroihin katsotaan kuuluvan taloudelliset ja tekniset voimavarat. Muiden osapuolten pätevyyteen ja kokemukseen liittyviä voimavaroja voidaan käyttää hyväksi vain, jos kyseiset muut osapuolet suorittavat hankinnan kohteena olevan urakan tai osan siitä.
Tarjouksesta tulee käydä ilmi konsortion osapuolten sopiman vastuujaon mukaisten tarjouspyynnössä asetettujen teknisten vaatimusten täyttyminen. Osapuolten referenssit ja pätevyydet eivät ole yhteisiä, vaan referenssien ja pätevyyksien tulee kohdistua osapuolen vastuulla olevaan tehtävään.
Mikäli tarjouksen jättää konsortiona, niin tarjouspyynnössä esitetyt yhteiskunnalliset ja tilaajavastuulain edellyttämät velvoitteet koskevat kaikkia konsortion osapuolia, jolloin pyydetyt yhteiskunnalliset ja tilaajavastuulain edellyttämät velvoitteet on ilmoitettava jokaisen konsortion osapuolen osalta erikseen."
Markkinaoikeus toteaa, että tarjoajien soveltuvuutta koskevilla vaatimuksilla hankintayksikkö pyrkii varmistumaan toimittajan kyvystä toteuttaa hankinta. Hankintayksiköllä on harkintavaltaa sen suhteen, milloin se katsoo, että hankinnan kokoon ja laatuun nähden riittävät edellytykset täyttyvät, kunhan menettely ei ole tarjoajia kohtaan syrjivää tai epätasapuolista eikä suhteellisuusperiaatteen tai avoimuusperiaatteen vastaista. Hankintayksikön on suljettava tarjouskilpailusta sellaiset tarjoajat, jotka eivät täytä hankintayksikön asettamia soveltuvuutta koskevia vähimmäisvaatimuksia.
Hankintayksikkö on hankintapäätöksessä 27.4.2017 sulkenut valittajien yhdessä Situra Oy:n kanssa muodostaman ryhmittymän tarjouksen tarjouskilpailusta sillä perusteella, että yhteenliittymän eli ryhmittymän yhtenä jäsenenä ilmoitetun Situra Oy:n toiminta on lakannut, eikä kyseisen jäsenen osalta ole ilmoitettu tarjouspyynnön mukaisesti yhteiskunnallisia ja tilaajavastuulain edellyttämiä velvoitteita. Lisäksi hankintapäätöksen mukaan valittajien tarjouksesta ei ole käynyt ilmi, kuinka ryhmittymän jäsenet jakavat urakkaosuudet.
Markkinaoikeus toteaa, että valittajat ovat tarjouslomakkeellaan ilmoittaneet, että tarjous on tehty ryhmittymänä. Tarjouslomakkeella ryhmittymän päävastuulliseksi osapuoleksi on ilmoitettu Ykkös Infra Oy ja ryhmittymän muuksi osapuoleksi Rakennus Arre Oy. Tarjouksen liitteessä "Tarjoajan/ryhmittymän esittely" on kuitenkin ilmoitettu ryhmittymän jäseniksi Ykkös Infra Oy, Rakennus Arre Oy ja Situra Oy. Markkinaoikeus toteaa, että valittajien tarjousasiakirjat ovat sisältäneet tältä osin ristiriitaisia tietoja ryhmittymän jäsenten osalta.
Lisäksi edellä mainitussa asiakirjassa "Tarjoajan/ryhmittymän esittely" ryhmittymä on ilmoittanut, että vastuut jaetaan jäsenten välisin sopimuksin, ja että ryhmittymän oikeudellinen muoto ja tehtävänjako tarkentuvat hankintapäätöksen jälkeen. Markkinaoikeus katsoo, että edellä esitetyn perusteella hankintayksiköllä on ollut oikeus olettaa, että Situra Oy on tarjouksen tehneen ryhmittymän jäsen, ja että sille on näin ollen kuulunut joko osa rakennusurakasta tai että se osallistuu kaikkeen toimintaan rakennusurakassa.
Hankintalain 105 §:n mukaisesti hankintayksikkö on voinut asettaa vaatimuksen, että kaikkien ryhmittymän jäsenten on täytettävä tarjouspyynnössä asetetut soveltuvuusvaatimukset, kuten yhteiskunnalliset ja tilaajavastuulain edellyttämät velvoitteet. Näin ollen ottaen huomioon mitä tarjouspyynnössä on soveltuvuusvaatimuksista ryhmittymän osalta ilmoitettu, hankintayksiköllä on ollut velvollisuus edellyttää, että kaikki ryhmittymän jäsenet, mukaan lukien Situra Oy, täyttävät tarjouspyynnössä asetetut soveltuvuusvaatimukset. Kun otetaan huomioon, että ryhmittymä ei ole toimittanut, eikä olisi voinutkaan toimittaa, Situra Oy:n osalta mitään tietoja ja todistuksia yhteiskunnallisten ja tilaajavastuulain velvoitteiden täyttymisestä, ryhmittymän tarjous on jo tällä perusteella voitu sulkea tarjouskilpailusta.
Lisäksi Situra Oy:n toiminta on 19.11.2013 lakannut konkurssin jälkeen ja se on samana päivänä poistettu kaupparekisteristä, joten Situra Oy ei olisi voinut tosiasiallisesti myöskään ottaa vastuuta tai toteuttaa mitään osaa hankinnasta. Markkinaoikeus katsoo, että hankintayksiköllä on näin ollen ollut myös hankintalain 81 §:n 1 momentin 1 kohdan mukainen oikeus sulkea ryhmittymä tarjouskilpailusta.
Markkinaoikeus toteaa, että ryhmittymä ei ole esittänyt tarjouksessaan myöskään tarjouspyynnössä vaaditun mukaisesti selvitystä urakkaosuuksien vastuunjaosta, kuten sopimusta, siitä, mitkä osat tai vastuualueet rakennusurakasta kuuluvat kullekin ryhmittymän jäsenelle. Hankintayksiköllä on myös tällä perusteella ollut oikeus sulkea ryhmittymän tarjous tarjouskilpailusta.
Edellä esitetty huomioon ottaen markkinaoikeus katsoo, ettei asiassa ole osoitettu hankintayksikön menetelleen hankintasäännösten vastaisesti, kun se on sulkenut valittajien Situra Oy:n kanssa muodostaman ryhmittymän tarjouskilpailusta. Asiassa ei myöskään ole ilmennyt, että hankintayksikkö olisi menettelyllään syrjinyt valittajia.
Markkinaoikeus katsoo, että 12.4.2017 julkaistussa tarjouspyynnössä tarjoajille asetettu soveltuvuusvaatimus koskien vaadittua RALA-pätevyyttä 6.5 "Betoniverhous- ja kiveystyöt" ei ole ollut valittajien esittämällä tavalla syrjivä. Asiassa ei ole tullut esille, että kyseinen soveltuvuusvaatimus olisi ollut syrjivä tai muullakaan tavoin hankintasäännösten vastainen, kun otetaan huomioon se, että hankinnassa on ollut kyse katu- ja puistoalueiden laatoitus- ja reunakivitöistä, ja se, että tarjoajilla on ollut vaihtoehtoisesti mahdollisuus osoittaa vaadittu pätevyys toimittamalla vähintään kolme referenssikohdetta viimeisen viiden vuoden ajalta betoniverhous- ja kiveystöistä. Näin ollen hankintayksikkö ei ole kyseistä soveltuvuusvaatimusta asettaessaan menetellyt hankintasäännösten vastaisesti.
Edellä mainituilla perusteilla hankintayksikkö ei ole menetellyt hankinnassaan julkisia hankintoja koskevien oikeusohjeiden vastaisesti. Valitus asiassa diaarinumero 2017/357 on näin ollen hylättävä.
Ottaen huomioon, että asiassa on vaadittu hyvitysmaksua, ja koska valittajien yhdessä Situra Oy:n kanssa muodostama ryhmittymä on tullut edellä lausutun mukaisesti sulkea tarjouskilpailusta, asiassa ei ole tarpeen lausua muista hankintamenettelyn virheellisyyttä koskevista väitteistä.
Valittajat ovat tehneet asiassa diaarinumero 2017/315 valituksen markkinaoikeuteen vasta sen jälkeen, kun hankintayksikkö on päättänyt hankintaoikaisupäätöksellään keskeyttää hankintamenettelyn. Ottaen huomioon, että hankintayksikön ei ole katsottu hankintamenettelyn keskeyttäessään menetelleen julkisista hankinnoista annettujen oikeusohjeiden vastaisesti, valittajat saavat pitää oikeudenkäyntikulunsa vahinkonaan asiassa diaarinumero 2017/315.
Myös asiassa diaarinumero 2017/357 annettu ratkaisu huomioon ottaen valittajat saavat pitää oikeudenkäyntikulunsa vahinkonaan.
Sen sijaan olisi kohtuutonta, jos hankintayksikkö joutuisi pitämään oikeudenkäyntikulunsa vahinkonaan. Vaaditun mukaisesti valittajista Ykkös Infra Oy on näin ollen velvoitettava korvaamaan hankintayksikön määrältään kohtuulliset oikeudenkäyntikulut.
Markkinaoikeus poistaa asian diaarinumero 2017/315 käsittelystään pääasian osalta.
Markkinaoikeus hylkää Ykkös Infra Oy:n ja Rakennus Arre Oy:n oikeudenkäyntikuluvaatimuksen asiassa 2017/315.
Markkinaoikeus hylkää valituksen asiassa diaarinumero 2017/357.
Markkinaoikeus velvoittaa Ykkös Infra Oy:n korvaamaan Joensuun kaupungin oikeudenkäyntikulut asioissa diaarinumerot 2017/315 ja 2017/357 yhteensä 2.480 eurolla viivästyskorkoineen. Viivästyskorkoa on maksettava korkolain 4 §:n 1 momentissa tarkoitetun korkokannan mukaisesti siitä lukien, kun kuukausi on kulunut tämän päätöksen antamisesta.
Asiasta on valitettu. Asia on ratkaistu korkeimmassa hallinto-oikeudessa 7.5.2018 taltionumero 2106.

matches:
diaarinumero 2017
diaarinumero 2017
Diaarinumero 2017
Diaarinumero 2017
diaarinumero 2017
diaarinumero 2017
diaarinumero 2017
diaarinumero 2017
diaarinumero 2017
diaarinumero 2017


text:
graffiti tapetti seinille HD
Mene...Kotiin3DAbstraktiAeroArkkitehtuuriEläimetlinnutPyörätautotSarjakuvatJulkkiksetKaupunkiViileäVärikäsTietokoneetSöpöLiputKukkaRuoka & JuomatHauskaPelitTytötteLomaKuumaElääLogoRakkausMuutElokuvatmusiikkiluontopaikatavaruusUrheiluteknologiaMaailmanLisäämobile	Kotiin / HD / graffiti tapetti seinille HD	graffiti tapetti seinille HD
1,961 näkymät
0	graffiti tapetti seinille HD
Tässä on kaunein Valinta graffiti tapetti seinille HD työasemien, PC, Kannettavat, Mobiles Ja Tabletit. Tässäwallpapermad.com Taustakuva tietokanta voit ladata miljoonia korkealaatuisia taustakuvia . Kaikki taustakuvat ovat ilmaisia ladata. Meillä on paljon taustakuvia yli kolmekymmentä Plus kategoriat Like Eläimet, Sarjakuva, Kukka, avaruus , Pelit ja Urheilu ,Jne. vaikka tyyppi tietokoneen että yksinkertaisesti omistat, voit yksinkertaisesti siirtää korkean resoluution taustakuvan kokoa muutetaan ja rajataan sopivaksi työpöydälle näytön.
Yksinkertaisuuden, valitse Desktopin Koko (esim. 1366×768, 1920×1080, 1024×768 jne.) luettelosta päätöksiä oikeassa paneelissa, ja myös järjestelmä voi valita sinulle kaikkea järjestelmän hyväksyttävän Size Set. Ja muistaa Kaikki taustakuvat ovat ilmaisia henkilökohtaiseen käyttöön. Jos Like This graffiti tapetti seinille HD Collection Anna Tykkää Ja Jaa Facebook ja muut sosiaalisen median.
piipittää noin Maha Edellinen: ikkunat 7 työpöydän taustakuva HD
äärimmäinen taustakuvia HDcollege jalkapallo tapetti HDNaruto tapettipeuranpyynnin tapetti HDsmokki tapettikuplat tapetti HDhd kallo taustakuva HDnolla perässä Samus tapetti HDFMA veljeys tapetti HDcarpe diem tapetti HD Mainos

matches: HD HD HD HD HD HD HD HD HD


text:
Eilen, 17.4.Tänään, 18.4.Huomenna, 19.4.Maanantai 20.4.Tiistai 21.4.Keskiviikko 22.4.Torstai 23.4.Perjantai 24.4.Lauantai 25.4.Sunnuntai 26.4.Maanantai 27.4.Tiistai 28.4. Yle TV1 Lauantai 18.4.
5/6. Jeera eli juustokumina. Stevie Parle ja Emma Grazette vierailevat Istanbulissa Euroopan suurimmalla maustetorilla. Sitten matka vie Turkin Anatoliaan tutustumaan jeeranviljelyyn. He valmistavat paikallisia herkkuja. HD Äänitekstitys: suomi.
9.08 Vaalien tuloslaskenta ennen ja nyt 9.19 Viikonlopun sää 9.26 Terrorisminvastainen mielenosoitus Helsingissä 9.29 Retro vs. antiikki 9.39 Voita&Sokeria: terveellinen raakapuuro 9.43 Kantelemusiikki kansainvälistyy
Vieraana on Suomen Olympiakomitean puheenjohtaja Risto Nieminen. Toimittajana on Jari Korkki.
Tällä viikolla YleLeaksin asiantuntijat toimivat moraalinvartijoina, arvioivat vaalitenttejä ja rikkovat keskustan koskemattomuuden. HD Kuulovammaisille tarkoitettu tekstitys: suomi.
Pohjoisen karhut
Pohjoisen erämaissa asuvat ruskeakarhut ja jääkarhut ovat maapallon suurimmat nelijalkaiset petoeläimet. O: Kari Kemppainen, Suomi ja Sandra Tober, Kanada. (U) Kuulovammaisille tarkoitettu tekstitys: suomi. Äänitekstitys: suomi. K12 (ahdistus).
Eja Saarinen on hoitanut miestään Oivaa yksin lähes neljäntoista vuoden ajan. Sitten neliraajahalvaantunut Oiva sairastuu parantumattomasti syöpään. Eja päättää taistella miehensä rinnalla loppuun asti. O: Simo Sipola. (U) HD Kuulovammaisille tarkoitettu tekstitys: suomi.
Valtatie 50 kulkee Aurlandista Holiin. Matkan varrella kannattaa poiketa myös sivuteille ihailemaan upeita maisemia. (U) Äänitekstitys: suomi.
1/7. Toistakymmentä vuotta sitten Remi Johansen osti Väröyn lakkautetun lentokentän rakennuksineen ja teki siitä kodin itselleen. Lennonjohtotornin alakerrassa hänen vaimollaan on suklaatehdas. Äänitekstitys: suomi.
Millaista on jäädä mielenterveyssyistä eläkkeelle jo parikymppisenä? Kaksi nuorta kertoo tarinansa. HD Kuulovammaisille tarkoitettu tekstitys: suomi.
Kausi 2, 5/10. Helsinki. Selina matkustaa tiimeineen Helsinkiin saadakseen kauppasopimuksen päätökseen. Huoli Euroopan vastaanotosta hieman painaa, miten matka onnistuu? T: HBO HD Äänitekstitys: suomi. Sallittu kaiken ikäisille.
Vieraina näyttelijä Ville Haapasalo ja toimittaja-tietokirjailija Perttu Häkkinen. HD Kuulovammaisille tarkoitettu tekstitys: suomi.
15/19. Katedraali. Menneisyys ei armoa tunne, ja Gently joutuu kohtaamaan aiemman elämänsä demonit silmästä silmään. Hän ajautuu syöksykierteeseen, jonka jäljiltä hän on yksin ja suojaton. Onko tämä Gentlyn loppu? HD Äänitekstitys: suomi. K12 (väkivalta, ahdistus).
2/5. Lelukauppa palaa poroksi ja poliisitutkimukset viittaavat vahvasti siihen, että kaupanomistaja sytytti itse kauppansa. Tuhopoltosta epäilty kauppias väittää kuitenkin olevansa syytön. (U) Äänitekstitys: suomi.
Tänään klo 21.00 - tästä syystä naiset haluavat tv:n äärelleFindance.com (Televisio) | 15:44, 18.4.Jeremy Clarkson avoimena: Top Gearia tulee ikäväMTV.fi (Televisio) | 15:02, 18.4.Raittiit räppärit Paleface & Tommy Lindgren kertovat suhtautumisestaan alkoholiinNelonen.fi (Televisio) | 14:51, 18.4.On aika laittaa TVOF-kausi pakettiin - katso viimeinen Karonkka!Nelonen.fi (Televisio) | 13:10, 18.4.60-luvun kauhuklassikkoon perustuva tv-sarja tuodaan SuomeenFindance.com (Televisio) | 12:46, 18.4.

matches: HD HD HD HD HD HD HD


text:
Kotiin / HD / aurinkokunta tapetti HD
lähettänyt: Jeya elokuuta 16, 2016 sisään HD Jätä kommentti 2,615 näkymät 0
Tässä on paras kokoelma aurinkokunnan tapetti HD työasemien, Kannettavat, Mobiles Ja Tabletit. täällä DownloadWallpaper.org saat lakhs ilmaisia taustakuvia laitteelle. Kaikki kuvat ovat aikajärjestyksessä, suosio, värejä ja näytön koon ja ar alati päivitetty. valitsevat vapaa taustakuvia yli kahdestakymmenestä luokista sekä Eläimet, Sarjakuva, Flower ja Urheilu. vaikka tyyppi tietokoneen että yksinkertaisesti omistat, voit yksinkertaisesti siirtää korkean resoluution taustakuvan kokoa muutetaan ja rajataan sopivaksi työpöydälle näytön.
Yksinkertaisuuden, valitse Desktopin Koko (esim. 1366×768, 1920×1080, 1024×768 jne.) luettelosta päätöksiä oikeassa paneelissa, ja myös järjestelmä voi valita sinulle kaikkea järjestelmän hyväksyttävän Size Set. Ja muistaa, täällä voit siirtää kasoista ilmaiseksi taustakuvia! Jos Like This aurinkokunnan taustakuva HD Collection Anna Tykkää Ja Jaa Facebook.
Edellinen: Samsung Galaxy S3 taustakuvia HD
seuraava: urban taustakuva HD
elää sää tapetti
Tom ja Jerry tapetit
Green Street huligaanit tapetti
Ruskea ylpeys Art Taustakuvan


Kirkkonummen kulttuuristrategia, strategiatyön käynnistäminen 2018 | Kirkkonummi
Kokous 31.10.2018
Kirkkonummen kulttuuristrategia, strategiatyön käynnistäminen 2018
Sivistys- ja vapaa-aikalautakunta, kokous 31.10.2018
§ 58 Kirkkonummen kulttuuristrategia, strategiatyön käynnistäminen 2018
KIRDno-2018-1254
Kunnanvaltuuston hyväksymässä taloussuunnitelmassa 2018-2020 kulttuuripalveluiden toiminnallisissa tavoitteissa kulttuuristrategian laadinta yhdessä kolmannen sektorin kanssa. Arviointikriteerinä vuodelle 2018 on, että kulttuuristrategian laadinta on käynnistetty. Vastuuhenkilö on kulttuuritoimenjohtaja.
Laki kuntien kulttuuritoiminnasta muuttuu
Opetus- ja kulttuuriministeriö valmistelee muutosta lakiin kuntien kulttuuritoiminnasta. Lain uudistusesitys on kesällä 2018 ollut lausuntokierroksella ja valmistelu jatkuu virkamiestyönä. Esitys saattaa vanhentuneen lain ajan tasalle. Kuntien kulttuuritoimintalain keskeisinä lähtökohtina ovat kulttuuriin ja taiteeseen liittyvän luovan toiminnan edistäminen, sivistykselliset oikeudet ja kulttuuripalveluiden yhdenvertainen saatavuus sekä kulttuurin ja taiteen yhteiskunnallinen vaikuttavuus. Lakiehdotuksessa määritellään lain tavoitteet sekä kunnan tehtävät kulttuuritoiminnan järjestämiseksi nykyistä lakia monipuolisemmin. Keskeisenä tavoitteena on edistää kuntien kulttuuritoiminnan toimintaedellytyksiä.
Kuntien kulttuuritoiminnasta annetun lain uudistaminen - Opetus- ja kulttuuriministeriön julkaisuja 2018:23
https://api.hankeikkuna.fi/asiakirjat/3c4bda7d-8d20-4561-80d5-7587fd631878/2497477a-f3a9-48fc-9e38-165c3e1426c3/KIRJE_20180518082811.pdf
Kirkkonummelle uuden lain tavoitteiden mukainen kulttuuristrategia
Kirkkonummen kulttuuristrategia tulee laatia siten, että siinä otetaan huomioon uuden lain tavoitteet ja velvoitteet, uusi kuntastrategia ja siihen liittyvät ohjelmat sekä esim. aiemmin hyväksytty arkkitehtuuripoliittinen ohjelma Apoli.
Kulttuuristrategian valmisteluprosessissa on olennaista osallistaa sekä kuntalaiset ja kansalaisjärjestöt että kunnan eri hallintokunnat ja muut yhteistyötahot. Vain siten strategiassa pystytään ottamaan huomioon uuden lain edellyttämät ulottuvuudet. Strategiatyötä ohjaaman on syytä asettaa ohjausryhmä, johon kuulu sekä kunnan työntekijöitä että luottamushenkilöitä. Alustava prosessikuvaus strategiatyön vaiheista, aikataulusta ja on esityslistan oheisaineistona.
Kulttuuristrategian laatiminen edellyttää projektikohtaista lisäresursointia noin 20 000 € (asiantuntija- ja ATK-palvelut, tilaisuuksien ja tapahtumien järjestäminen, henkilöstöresurssi ym.).
Kulttuuritoimenjohtaja Maaret Eloranta on asiantuntijana läsnä kokouksessa tämän asian käsittelyn aikana.
merkitä tiedoksi oheisaineistona olevan, Opetus- ja kulttuuriministeriön julkaisun 18.05.2018 ”Kuntien kulttuuritoiminnasta annetun lain uudistaminen”
merkitä tiedoksi Kirkkonummen kulttuuristrategian valmistelun alustavan prosessikuvauksen
perustaa kulttuuristrategian valmistelua varten ohjausryhmän sekä nimetä sen jäseniksi kolme luottamushenkilöä, joista yksi toimii ryhmän puheenjohtajana, ja viran puolesta vapaa-aikatoimenjohtaja Katja Linnakylän, kulttuuritoimenjohtaja Maaret Elorannan ja kulttuurisihteeri Annika Eklundin.
todeta, että kulttuuristrategian laatimisen edellyttämä 20 000 € määräraha on huomioitu vapaa-aikajaoston vuoden 2019 talousarvioehdotuksessa.
Keskustelun aikana ehdotettiin, että kulttuuristrategian valmistelua varten perustettavan ohjausryhmän puheenjohtajaksi valitaan Antti Kilappa, sekä muiksi jäseniksi Maarit Orko, Kerstin Grönqvist ja Irja Bergholm. Ehdotus hyväksyttiin yksimielisesti.
Vapaa-aikajaosto päätti
perustaa kulttuuristrategian valmistelua varten ohjausryhmän sekä nimetä sen jäseniksi neljä luottamushenkilöä: Antti Kilapan, Maarit Orkon, Kerstin Grönqvistin ja Irja Bergholmin, joista Antti Kilappa toimii ryhmän puheenjohtajana, ja viran puolesta vapaa-aikatoimenjohtaja Katja Linnakylän, kulttuuritoimenjohtaja Maaret Elorannan ja kulttuurisihteeri Annika Eklundin.
Vapaa-aikajaosto käsitteli 19.9.2018 § 62 Kirkkonummen kulttuuristrategia, strategiatyön käynnistäminen ja päätti perustaa kulttuuristrategian valmistelua varten ohjausryhmän sekä nimetä sen jäsenet.
Sivistys- ja vapaa-aikalautakunnan puheenjohtaja on 3.10.2018 ilmoittanut käyttävänsä otto-oikeutta päätökseen.
Kuntalain 92 § mukaan kunnanhallitus voi ottaa kunnanhallituksen käsiteltäväksi asian, jossa vapaa-aikajaosto on tehnyt päätöksen. Kuntalain § 92 ja hallintosäännön § 21 mukaan asia voidaan ottaa lautakunnan käsiteltäväksi jollei ole ilmoitettu asian ottamisesta kunnanhallituksen käsiteltäväksi.
Kunnanhallitus on 1.10.2018 § 308 päättänyt, että vapaa-aikajaoston päätöstä ei oteta kunnanhallituksen käsiteltäväksi. Asia voidaan näin ollen käsitellä lautakunnan puheenjohtajan ilmoituksen mukaan sivistys- ja vapaa-aikalautakunnassa.
Käsitellessään asiaa lautakunta voi tehdä uuden päätöksen, pysyttää, kumota tai muuttaa jaoston tekemän päätöksen, tai palauttaa asian vapaa-aikajaoston käsiteltäväksi.
Sivistys- ja vapaa-aikalautakunta päättää palauttaa Kirkkonummen kulttuuristrategian laadintaa koskevan strategiatyön käynnistämisen vapaa-aikajaoston käsiteltäväksi.
Puheenjohtaja Basilier ehdotti, että sivistys- ja vapaa-aikalautakunta päättää palauttaa Kirkkonummen kulttuuristrategian laadintaa koskevan strategiatyön käynnistämisen vapaa-aikajaoston käsiteltäväksi evästettynä: Ohjausryhmässä olisi hyvä olla luottamushenkilöitä kunnan eri toimialoilta. Tällöin voidaan laatia laajempi ja eri näkökulmia huomioon ottava kulttuuristrategia. Ohjausryhmän kokoonpano voisi olla 6-7 henkilöä seuraavista toimielimistä: vapaa-aikajaostosta, sivistys- ja vapaa-aikalautakunnasta, perusturvalautakunnasta, kuntakehitysjaostosta, rakennus- ja ympäristölautakunnasta tai kuntatekniikan lautakunnasta sekä suomen- että ruotsinkielisestä opetusjaostosta. Ehdotusta kannatettiin yksimielisesti.
Sivistys- ja vapaa-aikalautakunta päätti ehdotuksen mukaisesti palauttaa Kirkkonummen kulttuuristrategian laadintaa koskevan strategiatyön käynnistämisen vapaa-aikajaoston käsiteltäväksi ja evästää kulttuuristrategian laadintaa koskevaa strategiatyön käynnistämistä seuraavasti: Ohjausryhmässä olisi hyvä olla luottamushenkilöitä kunnan eri toimialoilta. Tällöin voidaan laatia laajempi ja eri näkökulmia huomioon ottava kulttuuristrategia. Ohjausryhmän kokoonpano voisi olla 6-7 henkilöä seuraavista toimielimistä: vapaa-aikajaostosta, sivistys- ja vapaa-aikalautakunnasta, perusturvalautakunnasta, kuntakehitysjaostosta, rakennus- ja ympäristölautakunnasta tai kuntatekniikan lautakunnasta sekä suomen- että ruotsinkielisestä opetusjaostosta. Ehdotusta kannatettiin yksimielisesti.
Kirkkonummen kulttuuristrategia, prosessi 2018-2020, luonnos.pdf (pdf, 375 kt)
§ 55 Pöytäkirjan tarkastus ja tarkastajien valinta
§ 56 Selvitys varhaiskasvatuksen asiakasmaksuja koskevista maksuhyvityksistä ja niiden kustannusvaikutuksesta
§ 57 Edellytykset ja valintakriteerit koululaisten iltapäivätoiminnan palveluntuottajille
§ 59 Sivistys- ja vapaa-aikalautakunta: kokouskäytännöt, kokousajat ja -paikat valtuustokaudella 2017-2021/2019
§ 60 Koulumatka - kulkeminen Lövkullantie 28 Heikkilän kouluun, Hirvitie 7
§ 61 Koulumatka - kulkeminen Kulotie 4 lähimmille bussipysäkeille